Tervetuloa Sanaa naisilta -ohjelman pariin.
Nimeni on Terttu Ojakoski. Tänään on aiheena Kiitoksen voima.
Rukoillaan aluksi.
Rakas Isä, Sinä olet kaiken kiitoksen ja ylistyksen arvoinen.
Siunaa kuulijoita ja herätä meitä näkemään Sinun kaikkivaltiutesi.
Isä, Jeesuksen nimessä. Aamen.
Olen kokenut, että kiittäminen antaa iloa ja voimaa ja vahvistaa uskoa, -
koska siinä ajatukset on väistämättä Jumalassa.
Kiittäminen avartaa sielua ja henkeä ja avaa oven myös Jumalalle.
Kiittäminen synnyttää kiitollisia ajatuksia, -
tai kiitollisia tunteita -
ja näin ollen kiittäminen ruokkii itse itseänsä.
Psalmeissa meitä kehotetaan ylistämään Jumalaa kaiken aikaa -
ja myös Hepr. 13:15 pyytää aina antamaan kiitosuhrin Jumalalle.
Jeesus antoi koko elämänsä kiitosuhriksi Jumalalle.
Kun mietin tätä aihetta, niin tuli mieleeni kertomus, -
miten Jeesus paransi kymmenen spitaalista -
ja vain yksi palasi kiittämään.
Nuoruudessa ajattelin, että ne olivat tyhmiä, -
mutta nyt ymmärrän, etten itsekään anna Jumalalle kiitosta -
kaikesta siitä, millainen Jumala on ja mitä Hän on mulle antanut -
ja ennen kaikkea, mitä saan olla Jeesuksessa Kristuksessa.
1. Tess 5:18 ei tyydykään tähän kymmeneen prosenttiin, -
vaan kehottaa kiittämään joka tilassa.
Samoin Ef. 5:20 sanoo:
Meistä kehotuksen noudattaminen voi tuntua täysin mahdottomalta, -
mutta sitä ei olisi Raamatussa, ellei sitä voisi toteuttaa Hänen avullansa.
Mikäli meillä on tunne, että emme voi kiittää kaikesta Jumalaa, -
niin silloin me emme usko Jumalan kaikkivaltiuteen -
emmekä Hänen sanansa lupauksiin, vaan pidämme itseämme viisaampina.
Ajattelemme, että minä tiedän itse paremmin, mikä on mulle hyväksi.
Tällaisen kiittämättömyyden juuret ovat epäuskossa -
ja omavoimaisessa ylpeydessä -
eli väärässä asenteessa Jumalaa kohtaan.
Sielunhoitotyössä olen huomannut, että uskovilla on paljon -
vääriä käsityksiä Jumalasta, -
mikä ylläpitää tätä epäuskoa ja omavoimaisuutta.
Isäsuhde ja muutkin lapsuuden auktoriteettisuhteet vaikuttavat.
Mikäli meidän on vaikea luottaa Jumalaan ja kiittää Häntä, -
meidän kannattaa työstää varhaisia ihmissuhteita Jeesuksen avulla.
Tehokkaita työkaluja väärien vaikutusten murtamiseen on -
niiden tunnistaminen ja tunnustaminen, -
ristille laittaminen, anteeksi anto, irti päästäminen -
ja se, että pyydämme tilalle Jeesuksen läsnäoloa Pyhän Hengen kautta, -
niin että Jumalasta voi tulla meille -
todella Kaikkivaltias, armollinen, hyvä Isä ja huolenpitäjä.
Kiittäminen on vaikeaa, jos aina yritämme ymmärtää Jumalaa.
Se on mahdotonta, koska Raamattukin sanoo (Jes. 55:8-9): -
Jumalan ajatukset on paljon korkeammat meidän ajatuksia.
Ylpeys meissä haluaisi aina kaiken ymmärtää.
On hyvä muistaa, että ymmärtäminen ja hyväksyminen on kaksi eri asiaa.
Maailmassa on monenlaista ahdi- stusta ja ikäviä asioita voi tapahtua.
Kuinka voimme kiittää kaikesta?
Kiittäminen ei tarkoita pahasta kiittämistä, vaan siihen uskomista, -
että Jumala voi kaikkea käyttää hyvän palveluksessa, -
rakkauden suunnitelmassa meidän elämässämme.
Joskus voi tulla aika, jolloin pääsemme pahoista asioita eroon, -
tai Jumala sanoo: "Minun armossani on sinulle kyllin".
Voimme kiittää synnistäkin, jos se tuo meille synnintuntoa -
ja aitoa parannuksen teon halua.
Sairaudet ja epäonnistumiset eivät sinänsä ole kiitoksen aiheita, -
mutta kun luovutamme ne uskossa Jumalalle kiitoksen kanssa, -
niin Jumala pääsee niihin vaikuttamaan -
ja hänen hyvä tahtonsa pääsee toteutumaan -
ja me saadaan läheisempi suhde Jumalan kanssa.
Läheinen suhde Jumalan kanssa on tärkeintä, mitä ihmisillä voi olla, -
koska sen kautta tulee kaikki.
Hankalista lähimmäisistäkin voi kiittää, -
koska ne vievät meitä enemmän turvautumaan Jumalan armoon.
Kiittäminen ei ole menestysteologiaa eikä haihattelua.
Se ei perustu tunteisiin, vaan tahdon valintaan.
Kiittämien on tekoja. Se onnistuu silloin, -
jos me uskomme totuuteen, että Jumala on kaiken takana.
Oleellista on, missä me pidämme ajatuksemme ja katseemme.
Sanaan perustuvat ajatukset nostavat olosuhteiden yläpuolelle -
ja auttavat meitä katsomaan asioita Jumalan näkökulmasta.
Silloin meidän on helpompi uskoa Room. 8:28 sanoma.
Kiittäminen ei tarkoita, -
että saamme olla välinpitämättömiä maailman asioiden suhteen.
Se ei tarkoita silmien sulkemista pahalta, -
vaan pahan näkemistä ja oman avuttomuuden myöntämistä -
ja Jumalaan turvaamista.
Kuten 2. Aik. luvussa 20 kerrotaan Joosafatista, -
joka oli Juudan kuningas.
Hän sai kuulla, että mahtava vihollisarmeija uhkaa maata.
Hän näki sen tilanteen ja kansansa mahdottomuuden, -
mutta hän turvautui heti Jumalaan ja Jumala sanoi hänelle:
"Älkää pelätkö, älkää arkailko, sota ei ole teidän, vaan Jumalan.
Minä olen teidän kanssanne." Jae 22 sanoo, että: -
Samalla hetkellä kun he virittivät ylistyslaulun, -
Jumala aloitti voittoisan taistelun.
Apt. 16 luvussa Paavali ja Silas ovat vankilassa moninkertaisissa kahleissa.
Tilanne on mahdoton, mutta he alkavat kiittää ja ylistää Jumalaa -
ja muistamme, mitä ihmeitä siitä seurasi.
Tuli valtavasti hyvää hedelmää, kun he olivat kuuliaisia Jumalalle.
Kuuliaisuus on ihmisen osa. Kiittäminen on kuuliaisuuden teko.
Kiittäminen edelsi ihmeitä.
Kiittämisessä on valtava muutosvoima.
Jeesus oli meille esimerkki tässä kiittämisasiassa.
Ehtoollista asettaessaan Jeesus kiitti etukäteen Jumalaa siitä, -
koska Hän tiesi, että vaikka Häntä nyt odottaa kovat ajat, -
niin Hänen ruumiistaan ja verestään tulee elämän lähde kaikille niille, -
jotka uskovat.
Hän näki Jumalan suuremmat tarkoitukset pitkälle eteenpäin.
Hänellä oli kiitollinen mieli ja se auttoi Häntä kestämään.
Fil 2:5 sanoo:
Usko synnyttää kiitollisuutta ja kiitollisuus uskoa ja luottamusta.
Kiitollinen mieli tuo iloa ja voimaa, -
toivoa, turvaa ja vapautta.
Mikä tahansa ongelma meitä kohtaa, -
kiittäminen vapauttaa negatiivisuuden kehästä ja väärästä murehtimisesta.
Fil. 4:6-7 sanoo:
Valittava, nuriseva ihminen on tällainen, kädet ristissä.
Tähän ei voi mitään antaa hänelle.
Kiitollinen ihminen on tällainen, jolla on kädet avoinna.
Tähän voi laittaa paljonkin.
Kiittäminen on rakkauden kieltä, joka avaa Jumalan sydämen -
ja meidänkin sisimpämme, -
että meidän on helpompi tuntea Jumalan läsnäolo.
Jumalan läsnäolossa on kaikki, mitä me tarvitsemme.
Kiittäminen on oikea asenne Jumalaan nähden.
Kiittämällä julistamme Jumalan Kaikkivaltiutta -
tässä maailmassa ja myös näkymättömässä maailmassa.
Jumalan läsnäolossa voi tapahtua ihmeitä, koska Jumala on rakkaus.
Jumalalle on kaikki mahdollista.
Voin vakuuttaa sinulle rakas kuulijani, -
kiitolliselta ihmiseltä ei kiitoksen aiheita tule puuttumaan.
Rukoillaan vielä.
Isä, kiitos kaikesta siitä, mitä Jeesus on tehnyt meidän puolesta.
Kiitos Jeesuksen veren valtavasta voimasta.
Isä, kiitos että olet antanut meille Pyhän Hengen, -
joka on aina meidän kanssamme.
Isä, jää rakkaasti siunaamaan meitä kaikkia.
Jeesuksen, Kristuksen nimessä. Aamen.
Tekstitys: Tarja Korkeamäki